ai4bharat/Pralekha huggingface dataset:
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు అందిన 89.89 కోట్లకు పైగా డోసులు
రాష్ట్రాలు, కేంద్ర పాలిత ప్రాంతాల వద్ద అందుబాటులో 5.67 కోట్లకుపైగా నిల్వలు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి పరిధిని విస్తరించడానికి కేంద్ర ప్రభుత్వం కట్టుబడి ఉంది. కొవిడ్ టీకాల సార్వత్రికీకరణ కొత్త దశ ఈ ఏడాది జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
89,89,83,265
|
|
అందుబాటులోని నిల్వలు
|
|
5,67,37,905
89.89 కోట్లకుపైగా  టీకా డోసులు రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో ఇప్పటివరకు రాష్ట్రాలు, కేంద్ర పాలిత ప్రాంతాలకు అందాయి.
రాష్ట్రాలు, కేంద్ర పాలిత ప్రాంతాల వద్ద 5.67 కోట్లకుపైగా  నిల్వలు, ఉపయోగించని డోసులు అందుబాటులో ఉన్నాయి.
ఆర్థిక మంత్రిత్వ శాఖ
ఆదాయపు పన్ను శాఖ యొక్క పునరుద్ధరించిన జాతీయ వెబ్సైట్ను ప్రారంభించిన సీబీడీటీ
- www.incometaxindia.gov.in వెబ్సైట్ మొబైల్ వ్యవస్థకు ప్రతిస్పందించే లేఅవుట్తో రీడిజైన్ చేయబడింది
- కొత్త ఫీచర్లు మరియు కార్యాచరణలతో కంటెంట్ కోసం 'మెగా మెనూ'ని కలిగి ఉంది
- అన్ని కొత్త చేర్పులు మరియు కొత్త బటన్ సూచికల కోసం గైడెడ్ వర్చువల్ టూర్
- పునరుద్ధరించబడిన సైట్లోని కొత్త కార్యాచరణలు వినియోగదారులను వివిధ చట్టాలు, సెక్షన్లు, నియమాలు మరియు పన్ను ఒప్పందాలను సరిపోల్చడానికి అనుమతిస్తాయి
పన్ను చెల్లింపుదారుల అనుభవాన్ని మెరుగుపరచడానికి మరియు కొత్త సాంకేతికతతో వేగాన్ని కొనసాగించడానికి, ఆదాయపు పన్ను శాఖ దాని జాతీయ వెబ్సైట్ www.incometaxindia.gov.inని వినియోగదారు-స్నేహపూర్వక ఇంటర్ఫేస్, విలువ-ఆధారిత ఫీచర్లు మరియు కొత్త మాడ్యూల్స్తో పునరుద్ధరించింది. నూతనంగా పునరుద్ధరించిన వెబ్సైట్ను సెంట్రల్ బోర్డ్ ఆఫ్ డైరెక్ట్ టాక్సెస్  ఛైర్మన్ నితిన్ గుప్తా ఆవిష్కరించారు. డైరెక్టరేట్ ఆఫ్ ఇన్కమ్ టాక్స్  ఉదయ్ పూర్ నిర్వహించిన 'చింతన్ శివిర్'లో దీనిని ఆవిష్కిరించారు. ఈ వెబ్సైట్ పన్ను మరియు ఇతర సంబంధిత సమాచారం యొక్క సమగ్ర రిపోజిటరీగా పనిచేస్తుంది. ఇది ప్రత్యక్ష పన్ను చట్టాలు, అనేక ఇతర అనుబంధ చట్టాలు, నియమాలు, ఆదాయపు పన్ను సర్క్యులర్లు మరియు నోటిఫికేషన్లు, అన్ని క్రాస్-రిఫరెన్స్ మరియు హైపర్లింక్లకు యాక్సెస్ను అందిస్తుంది. సైట్ పన్ను చెల్లింపుదారులకు వారి ఆదాయపు పన్ను రిటర్న్లను దాఖలు చేయడంలో సహాయం చేయడానికి వివిధ పన్ను సాధనాలను కలిగి ఉన్న 'పన్ను చెల్లింపుదారుల సేవల మాడ్యూల్'ను కూడా అందిస్తుంది. పునరుద్ధరించబడిన వెబ్సైట్ మొబైల్-ప్రతిస్పందించే లేఅవుట్తో అందంగా రీడిజైన్ చేయబడింది. వెబ్సైట్ కొత్త ఫీచర్లు మరియు కార్యాచరణలతో కంటెంట్ కోసం ‘మెగా మెనూ’ని కూడా కలిగి ఉంది. వెబ్సైట్కి సందర్శకుల సౌలభ్యం కోసం, ఈ కొత్త చేర్పులు అన్నీ గైడెడ్ వర్చువల్ టూర్ మరియు కొత్త బటన్ ఇండికేటర్ల ద్వారా వివరించబడ్డాయి. కొత్త ఫంక్షనాలిటీలు, వివిధ చట్టాలు, సెక్షన్లు, నియమాలు మరియు పన్ను ఒప్పందాలను సరిపోల్చడానికి వినియోగదారులను అనుమతిస్తాయి. సైట్లోని అన్ని సంబంధిత కంటెంట్ ఇప్పుడు సులభమైన నావిగేషన్ కోసం ఆదాయపు పన్ను విభాగాలతో ట్యాగ్ చేయబడింది. ఇంకా, డైనమిక్ గడువు తేదీ హెచ్చరికల ఫంక్షనాలిటీ రివర్స్ కౌంట్డౌన్లు, టూల్టిప్లు మరియు సంబంధిత పోర్టల్లకు లింక్లను అందిస్తుంది, ఇది పన్ను చెల్లింపుదారులు సులభంగా పాటించడంలో సహాయపడుతుంది. మెరుగుపరచబడిన పన్ను చెల్లింపుదారుల సేవలను అందించడంలో పునరుద్ధరించబడిన వెబ్సైట్ మరొక చొరవ మరియు పన్ను చెల్లింపుదారులకు అవగాహన కల్పించడం మరియు పన్ను వర్తింపును సులభతరం చేయడం కొనసాగిస్తుంది.
కమ్యూనికేషన్లు- సమాచార సాంకేతిక విజ్ఞాన మంత్రిత్వ శాఖ
అంతరిక్ష ఆధారిత సమాచార సేవల కోసం స్పెక్ట్రం కేటాయింపు అన్న అంశంపై టెలికాం రెగ్యులేటరీ అథారిటీ ఆఫ్ ఇండియా  విడుదల చేసిన సంప్రదింపుల పత్రంపై వ్యాఖ్యలు/ ప్రతివ్యాఖ్యలను సమర్పించేందుకు ఆఖరు తేదీ పొడిగింపు
అంతరిక్ష ఆధారిత సమాచార సేవల కోసం స్పెక్ట్రం కేటాయింపు అన్న అంశంపై టెలికాం రెగ్యులేటరీ అథారిటీ ఆఫ్ ఇండియా  06 ఏప్రిల్, 2023న సంప్రదింపుల పత్రాన్ని విడుదల చేసింది. సంప్రదింపుల పత్రంలో లేవనెత్తిన అంశాలపై వాటాదారుల/ భాగస్వాముల నుంచి లిఖితపూర్వక వ్యాఖ్యలను అందుకునేందుకు మొదట 04 మే 2023ను ఆఖరు తేదీగాను, ప్రతి వ్యాఖ్యలకు చివరి తేదీ 18 మే 2023గానూ నిర్ణయించారు. అయితే, భాగస్వాములు, పారిశ్రామిక అసోసియేషన్ల విజ్ఞప్తి మేరకు లిఖితపూర్వక వ్యాఖ్యలను, ప్రతి వ్యాఖ్యలను సమర్పించేందుకు ఆఖరితేదీలను 18 మే 2023, జూన్ 01, 2023గా నిర్ణయించారు.
భాగస్వాములు/ వాటాదారులు, పారిశ్రామిక అసోసియేషన్లు గడువును పొడిగించాల్సిందిగా చేసిన విజ్క్షప్తిని దృష్టిలో ఉంచుకుని, లిఖితపూర్వక వ్యాఖ్యలు, ప్రతివ్యాఖ్యలకు ఆఖరు తేదీలను 01 జూన్ 2023, జూన్ 15, 2023 వరకు పొడిగించాలని నిర్ణయించారు. పొడిగింపు కోసం ఇకపై చేసే ఏ విజ్ఞప్తినీ పరిగణనలోకి తీసుకోరు.
తమ వ్యాఖ్యలను/ ప్రతివ్యాఖ్యలను ట్రాయ్ సలహాదారు  శ్రీ అఖిలేష్ కుమార్ కు, ప్రధానంగా ఎలక్ట్రానిక్ రూపంలో advmn@trai.gov.in అన్న చిరునామాకు పంపవచ్చు. స్పష్టీకరణలు/ సమాచారం కోసం +91-11-23210481 అన్న ఫోన్ నెంబర్పై ఆయనను సంప్రదించవచ్చు.
అంతరిక్ష విభాగం
అంతరిక్ష రంగంలో సహకారంపై బ్రెజిల్ మంత్రి మార్కస్ పొంటెస్ తో చర్చలు జరిపిన కేంద్ర మంత్రి డాక్టర్ జితేంద్ర సింగ్
అంతరిక్ష సాంకేతిక పరిజ్ఞానంతో ప్రపంచంలో అగ్రగామి దేశంగా భారత్ :
డాక్టర్ జితేంద్ర సింగ్
అంతరిక్ష సాంకేతిక పరిజ్ఞానంతో ప్రపంచంలో అగ్రగామి దేశంగా భారతదేశం ఆవిర్భవిస్తుందని కేంద్ర ఈశాన్యప్రాంతాల అభివృద్ధి, సిబ్బంది వ్యవహారాలు,ప్రజాఫిర్యాదులు, అణుశక్తి, అంతరిక్ష శాఖల సహాయ  శాఖ మంత్రి డాక్టర్ జితేంద్రసింగ్ అన్నారు. ఈ రోజు డాక్టర్ జితేంద్రసింగ బ్రెజిల్ దేశ శాస్త్రసాంకేతిక శాఖ మంత్రి మార్కస్ పొంటెస్, ఆ దేశ అంతరిక్ష సంస్థల అధిపతులతో వర్చ్యువల్ విధానంలో చర్చలు జరిపారు. నిన్న బ్రెజిల్ చెందిన ఉపగ్రహం అమజానియా-1ని ఇస్రో విజయవంతంగా ప్రయోగించిన నేపథ్యంలో రెండు దేశాలకు చెందిన మంత్రులు సమావేశం అయ్యారు. అంతరిక్ష రంగంలో కుదిరిన అవగాహన వల్ల రెండు దేశాల మధ్య సంబంధాలు మరింత బలపడతాయని పేర్కొన్న మంత్రి ఇతర దేశాలకు ఇది స్ఫూర్తిదాయకంగా ఉంటుందన్న ఆశాభావాన్ని వ్యక్తం చేశారు. ఈ ప్రయోగంతో ఇస్రో వాణిజ్య విభాగం అయిన న్యూ స్పేస్ ఇండియా లిమిటెడ్ పని కూడా ప్రారంభం అయ్యిందని మంత్రి అన్నారు. గత అయిదారు సంవత్సరాలుగా ప్రధానమంత్రి శ్రీ నరేంద్రమోడీ అంతరిక్ష పరిజ్ఞానంతో సహా శాస్త్రీయ అంశాలను వివిధ రంగాలలో అమలు చేయడానికి
ప్రాధాన్యత ఇస్తున్నారని డాక్టర్ జితేంద్రసింగ్ తెలిపారు. ప్రజలు సుఖవంతమైన జీవితాన్ని గడపాలన్న లక్ష్యంతో ప్రధానమంత్రి ఈ విధానాలకు ప్రాధాన్యత ఇస్తున్నారని మంత్రి అన్నారు. రైల్వేలు, వ్యవసాయం, స్మార్ట్ నగరాలు, జాతీయ రహదారులు, రక్షణరంగ అభివృద్ధిలో అంతరిక్ష రంగం కీలక పాత్ర పోషిస్తున్నదని మంత్రి వివరించారు.
అంతరిక్ష రంగంలో ప్రైవేట్ రంగానికి స్థానం కల్పించాలన్న ప్రధానమంత్రి నిర్ణయాన్ని ప్రస్తావించిన మంత్రి ప్రజల జీవనస్థితిగతులు,పర్యావరణం, ప్రజా శ్రేయస్సులను మెరుగుపరచడానికి ఇది దోహదపడుతుందని అన్నారు. ఇతర దేశాలతో పోల్చి చూస్తే భారతదేశం ఆలస్యంగా అంతరిక్ష రంగంలోకి అడుగుపెట్టిందని మంత్రి అన్నారు. అయితే, ప్రస్తుతం అమెరికాకి చెందిన నాసా లాంటి ప్రముఖ సంస్థలకు మంగళ్ యాన్, చంద్రయాన్ ల ద్వారా సేకరించిన సమాచారాన్ని అందించగల స్థాయికి ఎదిగిందని అన్నారు.
బ్రెజిల్ మంత్రి మార్కస్ పొంటెస్ మాట్లాడుతూ భారత్ బ్రెజిల్ దేశాలు అంతరిక్ష రంగంలో ప్రారంభించిన జాయింట్ వెంచర్ వల్ల నూతన సంస్థలను ఏర్పాటు చేయడానికి, మరిన్ని ఉపాధి అవకాశాలను అందించడానికి అవకాశం కలుగుతుందని అన్నారు. బ్రెజిల్ దేశంలో ముఖ్యంగా అమెజాన్ ప్రాంతంలో అడవులను నరికివేతకి సంబందించిన సమాచారాన్ని రిమోట్ సెన్సింగ్ ద్వారా ఎప్పటికప్పుడు తెలుసుకోవడానికి, దేశంలో వ్యవసాయ కార్యకలాపాలను పర్యవేక్షించడానికి అమజానియా-1 ఉపగ్రహాన్ని ప్రయోగించామని తెలిపారు.
ఉపగ్రహ ప్రయోగం వల్ల వ్యాపార వాణిజ్య అవకాశాలు మెరుగుపడతాయని ఆయన వివరించారు. తమ ప్రయోగాలకు అవసరమైన వస్తువులు, వ్యవస్థలను అందించాలని భారతదేశాన్ని బ్రెజిల్ కోరింది.
అంతరిక్ష పరిశోధనలు, పరిశోధనల ఫలితాలను శాంతియుత ప్రయోజనాల కోసం వినియోగించే అంశంపై భారత్ బ్రెజిల్ ప్రభుత్వాలు  రెండు దేశాల అంతరిక్ష పరిశోధన సంస్థల  అవగాహన కుదిరింది. దీనికి అనుగుణంగా 2007లో ఒక జాయింట్ వెంచర్ గ్రూప్ ని ఏర్పాటుచేశారు. 2020 జనవరిలో సమావేశం అయిన ఈ గ్రూప్ రెండు దేశాలు అమలు చేయగల అంతరిక్ష ప్రయోగాలు, ఇస్రోకి చెందిన పిఎస్ 4 ఆర్బిట్ ప్లాటుఫామ్ వినియోగం తదితర అంశాలను చర్చించింది.
ప్రధాన మంత్రి కార్యాలయం
గుజరాత్ పూర్వ ముఖ్యమంత్రి శ్రీ కేశూభాయి పటేల్ కన్నుమూత పట్ల సంతాపం తెలిపిన ప్రధాన మంత్రి
గుజరాత్ పూర్వ ముఖ్యమంత్రి శ్రీ కేశూభాయి పటేల్ మృతి కి ప్రధాన మంత్రి శ్రీ నరేంద్ర మోదీ సంతాపాన్ని వ్యక్తం చేశారు.
‘‘మన ప్రియతములు, గౌరవనీయులైన కేశూభాయి గారు కన్నుమూశారు. దీనికి నేనెంతో వేదనకు లోనయ్యాను, దుఃఖిస్తున్నాను కూడా. ఆయన ఒక అసాధారణ నేత; సమాజం లో ప్రతి ఒక్క వర్గం వారి పట్ల ఆయన శ్రద్ధ ను చూపించారు. ఆయన జీవితం గుజరాత్ ప్రగతి కోసం, గుజరాత్ లోని ప్రతి ఒక్కరికి సాధికారిత కల్పన కోసం అంకితమైంది.
జన సంఘ్ ను, బిజెపి ని బలోపేతం చేయడం కోసం కేశూభాయి గారు గుజరాత్ అంతటా విస్తృతంగా ప్రయాణించారు. అత్యవసర పరిస్థితిని ఆయన తీవ్రంగా ప్రతిఘటించారు. రైతుల సంక్షేమానికి సంబంధించిన అంశాలు ఆయన కు ఎంతో ప్రీతిపాత్రమైనవిగా ఉండేవి. ఎమ్ఎల్ఎ గా గాని, పార్లమెంటు సభ్యుని గా గాని, మంత్రి గా గాని, లేదా ముఖ్యమంత్రి పదవి లో ఉన్నా గాని రైతు కు మేలు చేసే అనేక చర్యలకు ఆమోదముద్ర లభించేటట్లు ఆయన శ్రద్ధ తీసుకున్నారు.
కేశూభాయి గారు నాతో సహా ఎంతో మంది యువ కార్యకర్తలకు ఆచార్యత్వాన్ని వహించి, వారిని తీర్చిదిద్దారు. ఆయన స్నేహశీలత్వాన్ని ప్రతి ఒక్కరు అభిమానించారు. ఆయన లేని లోటు తీరేది కాదు. ఈ రోజున మనమంతా విచారిస్తున్నాం. ఆయన కుటుంబానికి, ఆయన శ్రేయోభిలాషులకు కలిగిన శోకం లో నేను సైతం పాలుపంచుకొంటున్నాను. ఆయన కుమారుడు భరత్ తో మాట్లాడి, నా సంతాపాన్ని తెలియజేశాను. ఓమ్ శాంతి’’ అంటూ ప్రధాన మంత్రి తన మనోభావాలను ట్విటర్ లో ఒకదాని తరువాత ఒకటిగా వ్యక్తం చేశారు.
విద్యుత్తు మంత్రిత్వ శాఖ
మెసర్స్ చీనాబ్ వ్యాలీ పవర్ ప్రాజెక్ట్స్ ప్రైవేట్ లిమిటెడ్ ద్వారా 540 మెగావాట్ల క్వార్ హైడ్రో ఎలక్ట్రిక్ ప్రాజెక్టు నిర్మాణానికి కేబినెట్ ఆమోదం. ఈ ప్రాజెక్టు 1975 మిలియన్ యూనిట్ల విద్యుత్ ను ఉత్పత్తి చేయగలదని అంచనా.
క్వార్ ప్రాజెక్టు 54 నెలల్లో పూర్తి కానుంది.
ఈ ప్రాజెక్టు నిర్మాణ కార్యకలాపాల వల్ల సుమారు 2500 మందికి ఉద్యోగాలు లభించనున్నాయి. మొత్తంగా జమ్ముకాశ్మీర్కేంద్రపాలిత ప్రాంత సామాజిక ఆర్థిక అభివృద్ధికి ఇది ఉపయోగపడనుంది.
ప్రధానమంత్రి శ్రీ నరేంద్ర మోదీ అధ్యక్షతన సమావేశమైన కేంద్ర కేబినెట్ ఈరోజు 4526.12 కోట్ల రూపాయల పెట్టుబడితో జమ్ము కాశ్మీర్లోని కిస్టవర్ జిల్లా లోని చీనాబ్ నదిపై 540 మెగావాట్ల  క్వార్ హైడ్రో ఎలక్ట్రిక్ ప్రాజెక్టు కు ఆమోదం తెలిపింది. ఈ ప్రాజెక్టును మెస్సర్స్ చీనాబ్ వ్యాలీ పవర్ ప్రాజెక్ట్స్ ప్రైవేట్ లిమిటెడ్  నిర్మిస్తుంది. ఇది ఎన్హెచ్పిసి, జెకెఎస్పిడిసి సంయుక్త కంపెనీ. 27.04.2022 నాటికి ఇందులో ఎన్ హెచ్పిసి వాటా 51 శాతం కాగా, జెకెఎస్పిడిసి వాటా 49 శాతంగా ఉంది.
ఈ ప్రాజెక్టు 1975.54 మిలియన్ యూనిట్లను సంవత్సరానికి 90 శాతం అంతకంటే ఎక్కువ విద్యుత్ ను నమ్మకంగా ఉత్పత్తి చేస్తుంది.
భారత ప్రభుత్వం మౌలిక సదుపాయాల ఖర్చుకోసం 69.80 కోట్లు గ్రాంటుగా సమకూరుస్తుంది. అలాగే జెకెఎస్పిడిసి మెసర్స్ సివిపిపిపిఎల్ లో ఈక్విటీ  కోసం జమ్ము కాశ్మీర్ కేంద్ర పాలిత ప్రాంతానికి655.08 కోట్ల రూపాయలను కేంద్రం గ్రాంటుగా సమకూరుస్తుంది. ఎన్.హెచ్.పి.సి 51 శాతం ఈక్విటీని అంటే రూ 681.82 కోట్ల రూపాయలను తన అంతర్గత వనరులనుంచి సమకూరుస్తుంది.. ఈ జల విద్యుత్ ఉత్పత్తి ప్రాజెకు 54 నెలల వ్యవధిలో పూర్తిఅవుతుంది, ఈ ప్రాజెక్టు నుంచి ఉత్పత్తి అనియన విద్యుత్ గ్రిడ్ బాలెన్సింగ్ఃకు ఉపయోగపడుతుంది. అలాగే విద్యుత్ సరఫరా వ్యవస్థను మెరుగుపరుస్తుంది.
కేంద్రపాలిత ప్రభుత్వమైన జమ్ముకాశ్మీర్ ప్రభుత్వం ఈ ప్రాజెక్టును ఆచరణలోకి తెచ్చేందుకు, నీటి వినియోగ చార్జీలకు ప్రాజెక్టు ప్రారంభమైన నాటి నుంచి పది సంవత్సరాలపాటు మినహాయింపును వర్తింపచేస్తారు.
రాష్ట్ర వాటా జిఎస్టి తిరిగి చెల్లింపు, ఉచిత విద్యుత్ను ఏడాదికి రెండు శాతం వంతున డిక్రిమెంటల్ విధానంలో మినహాయిస్తుంది. అంటే కేంద్ర పాలిత ప్రాంతమైన జమ్ముకాశ్మీర్కు ప్రాజెక్టు ప్రారంభమైన తొలి సంవత్సరం ఉచిత విద్యుత్ 2 శాతంగా ఉంటుంది. ఆ తర్వాత ఇది ఏడాదికి 2 శాతం వంతున పెరుగుతూ 6 వ సంవత్సరం , ఆతర్వాత నాటికి ఇది 12 శాతానికి చేరుతుంది.
ఈ ప్రాజెక్టు నిర్మాణ కార్యకలాపాల ప్రభావం ప్రత్యక్షంగా, పరోక్షంగా 2500 మందికి ఉపాధి కల్పిస్తుంది. ఇది మొత్తంగా కేంద్ర పాలిత ప్రాంతమైన జమ్ము కాశ్మీర్ సామాజిక ఆర్థిక అభివృద్ధికి దోహదపడుతుంది. దీనికితోడు ఇది రూ 4,548.59 కోట్ల రూపాయల ఉచిత విద్యుత్, రూ 4,941.46 కోట్ల రూపాయల నీటి వినియోగ చార్జీల ద్వారా క్వార్ హైడ్రో విద్యుత్ ప్రాజెక్టు 40 సంవత్సరాల కాలంలో జమ్ము కాశ్మీర్ కు ప్రయోజనం దక్కుతుంది.
ఆర్థిక మంత్రిత్వ శాఖ
భారత జీవిత బీమా సంస్థ  ఏజెంట్లు,సిబ్బంది కోసం అమలు చేయనున్న సంక్షేమ కార్యక్రమాలకు ఆమోదం తెలిపిన ఆర్థిక మంత్రిత్వ శాఖ
గ్రాట్యుటీ పరిమితి పెంపు, పునరుద్ధరణ కమీషన్కు అర్హత, టర్మ్ ఇన్సూరెన్స్ సౌకర్యం, ఎల్ఐసి ఏజెంట్లు, ఉద్యోగులకు ఒకే విధమైన కుటుంబ పెన్షన్ రేటు లాంటి సంక్షేమ చర్యలు అమలు
భారత జీవిత బీమా సంస్థ  ఏజెంట్లు,సిబ్బంది కోసం అమలు చేయనున్న వివిధ సంక్షేమ కార్యక్రమాలకు ఆర్థిక మంత్రిత్వ శాఖ ఈరోజు ఆమోదం తెలిపింది. ఎల్ఐసి  నిబంధనలు, 2017కు చేసిన సవరణలు, గ్రాట్యుటీ పరిమితి పెంపుదల, ఒకే విధమైన కుటుంబ పెన్షన్ రేటు లాంటి సంక్షేమ కార్యక్రమాలకు ఆర్థిక మంత్రిత్వ శాఖ ఆమోదం తెలిపింది.
ఆర్ధిక మంత్రిత్వ శాఖ ఆమోదం తెలిపిన సంక్షేమ కార్యక్రమాల వివరాలు:ఎల్ఐసీ ఏజెంట్ల గ్రాట్యుటీ పరిమితి రూ.3 లక్షల నుంచి రూ.5 లక్షలకు పెంచడం.దీనివల్ల ఏజెంట్ల పని తీరు మెరుగుపడుతుంది.ఏజెంట్లకు అందుతున్న ప్రయోజనాలు మరింత పెరుగుతాయి.తిరిగి నియమించబడిన ఏజెంట్లు పునరుద్ధరణ కమీషన్కు అర్హత పొందుతారు. ఈ చర్య వల్ల ఏజెంట్లకు ఆర్థిక స్థిరత్వం పెరుగుతుంది. ప్రస్తుతం, ఎల్ఐసి ఏజెంట్లు పాత ఏజెన్సీ కింద పూర్తి చేసిన ఏ వ్యాపారంపైనా పునరుద్ధరణ కమీషన్కు అర్హులు కారు.ఏజెంట్లకు టర్మ్ ఇన్సూరెన్స్పరిమితి ప్రస్తుతం ఉన్న రూ. 3,000-10,000 రూపాయల నుంచి రూ. 25,000-1,50,000.లకు పెరుగుతుంది. టర్మ్ ఇన్సూరెన్స్ మెరుగుదల వల్ల మరణించిన ఏజెంట్ల కుటుంబాలకు గణనీయంగా ప్రయోజనం కలుగుతుంది. కుటుంబాలకు అందుతున్న సంక్షేమ ప్రయోజనాలు పెరుగుతాయి.ఎల్ఐసి ఉద్యోగుల కుటుంబాల సంక్షేమం కోసం @30% ఏకరీతి రేటుతో కుటుంబ పెన్షన్.
ఎల్ఐసి అభివృద్ధిలో 13 లక్షలకు మించి ఏజెంట్లు , 1 లక్ష కంటే ఎక్కువ మంది సాధారణ ఉద్యోగులు కీలక పాత్ర పోషిస్తున్నారు. భారతదేశంలో బీమా వ్యాప్తిని మరింత పెంచడంలో కీలక పాత్ర పోషిస్తున్నారు. ఆర్థిక మంత్రిత్వ శాఖ ఆమోదించిన సంక్షేమ చర్యలు ఎజెంట్లు, సిబ్బందికి ప్రయోజనం కలిగిస్తాయి.
జాతీయ ఆర్థిక నివేదన ప్రాధికార సంస్థ
రేపు కార్పొరేట్ వ్యవహారాల మంత్రిత్వ శాఖ ఆధ్వర్యంలో జరిగే ఆజాదీ కా అమృత్ మహోత్సవ్ ఉత్సవాల్లో భాగంగా “ఎఫెక్టివ్ ఇండిపెండెంట్ ఓవర్సైట్ ద్వారా హై క్వాలిటీ ఫైనాన్షియల్ రిపోర్టింగ్ ఫ్రేమ్వర్క్”పై ఎన్ఎఫ్ఆర్ఏ నిర్వహించే సెమినార్ను ప్రారంభించనున్న కేంద్రమంత్రి రావు ఇంద్రజిత్ సింగ్
దేశీయ అంతర్జాతీయ రంగాల నుండి ఆడిట్ అకౌంటింగ్ ప్రమాణాల నియంత్రణలో నిపుణుల నుండి భాగస్వామ్యాన్ని చూడటానికి ఎన్ఎఫ్ఆర్ఏ ఈ చరిత్రాత్మక కార్యక్రమాన్ని నిర్వహిస్తోంది.
నేషనల్ ఫైనాన్షియల్ రెగ్యులేటరీ అథారిటీ  కార్పొరేట్ వ్యవహారాల మంత్రిత్వ శాఖ ఆజాదీ కా అమృత్ మహోత్సవ్ వారోత్సవాల్లో భాగంగా రేపు "ప్రభావవంతమైన స్వతంత్ర పర్యవేక్షణ ద్వారా హై క్వాలిటీ ఫైనాన్షియల్ రిపోర్టింగ్ ఫ్రేమ్వర్క్" అనే అంశంపై సదస్సును నిర్వహిస్తోంది. కేంద్ర స్టాటిస్టిక్స్ & ప్రోగ్రామ్ ఇంప్లిమెంటేషన్ కోసం కేంద్ర సహాయ మంత్రి ; ప్లానింగ్ , కార్పొరేట్ వ్యవహారాలు..రావు ఇంద్రజిత్ సింగ్ ఈ కార్యక్రమానికి ముఖ్య అతిథిగా వస్తారు. కార్పొరేట్ వ్యవహారాల మంత్రిత్వ శాఖ కార్యదర్శి రాజేష్ వర్మ గౌరవ అతిథిగా పాల్గొంటారు. డిసెంబర్-జనవరి, 2022లో ఎన్ఎఫ్ఆర్ఏ నిర్వహించిన ఆల్-ఇండియా స్థాయి క్విజ్ విజేతలను కేంద్ర కార్పొరేట్ వ్యవహారాల శాఖ మంత్రి సత్కరిస్తారు. ఎన్ఎఫ్ఆర్ఏ ప్రతిష్టాత్మక కార్యక్రమంలో దేశీయ, అంతర్జాతీయ రంగానికి చెందిన ఆడిట్ అకౌంటింగ్ ప్రమాణాల నియంత్రణలో నిపుణులు పాల్గొంటారు. జపాన్లోని సర్టిఫైడ్ పబ్లిక్ అకౌంటెంట్స్ ఆడిటింగ్ ఓవర్సైట్ బోర్డ్ నుండి ఒక నిపుణుడు "ఆడిట్ క్వాలిటీ ఫైనాన్షియల్ రిపోర్టింగ్ రివ్యూ గురించి గ్లోబల్ ఎక్స్పీరియన్స్" అనే అంశంపై సెషన్లో ప్రసంగిస్తారు.
“ఇండిపెండెంట్ ఆడిట్ రెగ్యులేటర్స్-ఇండియా & గ్లోబల్ సినారియో” “ఇండిపెండెంట్ ఓవర్సైట్ బాడీస్ ఫైనాన్షియల్ రిపోర్టింగ్ క్వాలిటీ-రోల్ డెవెలప్మెంట్” అనే అంశంపై రెండు ప్యానెల్ చర్చలు అకడమిక్ కార్పోరేట్ సెక్టార్ నుండి ఉంటుంది. వివరణాత్మక ప్రోగ్రామ్ ఎన్ఎఫ్ఆర్ఏ వెబ్సైట్లో అందుబాటులో ఉంది . ఏకమ్ వేడుకల్లో భాగంగా, దేశంలోని భాగస్వామ్యపక్షాలు పౌరులలో ఆడిటింగ్ అకౌంటింగ్ స్టాండర్డ్స్పై చైతన్యం, అవగాహనను పెంపొందించడానికి ఎన్ఎఫ్ఆర్ఏ అక్టోబర్, 2021 నెలలో భారతదేశంలో అకౌంటింగ్ ఆడిటింగ్ ప్రమాణాలపై రెండు రోజుల వెబ్నార్ను నిర్వహించింది. వెబ్నార్ వెబ్కాస్ట్ ఎన్ఎఫ్ఆర్ఏ వెబ్సైట్లో అందుబాటులో ఉంది . ఇదే ఏడాది భారత ప్రభుత్వం మైగవ్ పోర్టల్లో ఆల్-ఇండియా స్థాయి క్విజ్ పోటీ కూడా నిర్వహించడం జరిగింది. తద్వారా ఆడిట్ రెగ్యులేషన్ సమ్మతి అవసరాలలో యువకులను ప్రోత్సహించడానికి 27 వేల మందికిపైగా పాల్గొన్నారు. ఆజాదీ కా అమృత్ మహోత్సవ్  వేడుకలను ప్రధాన మంత్రి నరేంద్ర మోదీ మార్చి 2021లో ప్రారంభించారు. ఇది ఆగస్టు, 2022లో మన స్వాతంత్ర్యానికి 75 వసంతాలు నిండుతాయి. ఒక సంవత్సరం పాటు అంటే.. ఆగస్టు 2023 వరకు వేడుకలు కొనసాగుతాయి.
ప్రధాన మంత్రి కార్యాలయం
ఇండియా - లక్సెంబర్గ్ వర్చువల్ శిఖారగ్ర సమ్మేళనం సందర్భంగా ఆమోదించిన ఒప్పందాల జాబితా
|Sl.No
||ఒప్పందం:
||వివరణ :
|
|
|
1.
|
|
ఇండియా, ఇంటర్నేషనల్ ఎ క్స్చేంజ్ , లక్సెంబర్గ్ స్టాక్ ఎక్స్చేంజ్ మధ్య ఎం.ఒ.యు
|
|
ఇది ఫైనాన్షియల్ సర్వీసెస్ పరిశ్రమ, సంబంధిత దేశంలో సెక్యూరిటీలలో క్రమబద్ధమైన మర్కెట్కు , ఇఎస్జి  , స్థానిక మార్కెట్లో గ్రీన్ఫైనాన్స్కు సహకారాన్ని అందిస్తుంది.
|
|
2.
|
|
స్టేట్ బ్యాంక్ ఆఫ్ ఇండియాకు లక్సెంబర్గ్ స్టాక్ ఎక్స్చేంజ్కు మధ్య ఎం.ఒ.యు
|
|
ఇది ఫైనాన్షియల్ సర్వీసెస్ పరిశ్రమ, సంబంధిత దేశంలో సెక్యూరిటీలలో క్రమబద్ధమైన మర్కెట్కు , ఇఎస్జి  , స్థానిక మార్కెట్లో గ్రీన్ఫైనాన్స్కు సహకారాన్ని అందిస్తుంది.
|
|
3.
|
|
ఇన్వెస్ట్ ఇండియా , లక్సినోవేషన్ మధ్య ఎం.ఒ.యు
|
|
ఇండియా , లక్సెంబెర్గ్ కంపెనీలమధ్య తగిన మద్దతు పరస్పర వ్యాపార సహకారం, ఇండియా , లక్సెంబర్గ్ దేశాల ఇన్వెస్టర్లనుంచి లేదా వారి ప్రతిపాదనలకు అనుగుణంగా దేశంలోకి ఎఫ్.డి.ఐ లు తరలివచ్చేందుకు వీలుగా ప్రోత్సాహం,
ఉప రాష్ట్రపతి సచివాలయం
జిఎస్టి వల్ల పన్ను చెల్లింపులు పెరుగుతాయి: ఉప రాష్ట్రపతి శ్రీ ఎం. వెంకయ్య నాయుడు
దేశ స్వాతంత్య్రం అనంతరం ప్రభుత్వం తీసుకున్న అతి పెద్ద పన్ను సంస్కరణగా పేర్కొనదగిన వస్తు సేవల పన్ను  వల్ల పన్ను చెల్లింపులు పెరుగుతాయని, ఉప రాష్ట్రపతి, శ్రీ ఎం. వెంకయ్య నాయుడు అన్నారు. జిఎస్టి వల్ల రాష్ట్రాలు వేసే అనేక రకాల పన్నులూ, కేంద్ర ప్రభుత్వం వేసే పన్నుల స్థానంలో దేశమంతా ఒకే పన్ను చెల్లించే వ్యవస్థ ఏర్పడిందని, ఆయన అన్నారు.
శ్రీ వెంకయ్య నాయుడు ఈ రోజు ‘ఫైనాన్స్, టాక్సేషన్, మార్కెటింగ్ రంగాలలో సమకాలీన సవాళ్ళు’ అన్న అంశంపై, కేశవ మెమోరియల్ విద్యా సంస్థలలో ఏర్పాటు చేసిన రెండు రోజుల జాతీయ స్థాయి సెమినార్ను ప్రారంభించారు. తొంభైయవ దశాబ్దంలో వచ్చిన సరళీకరణ వల్ల మన దేశం త్వరితగతిన ఎదిగే ఆర్థిక శక్తిగా ఆవిర్భవించిందని, ఉప రాష్ట్రపతి అన్నారు. 1991లో 225 బిలియన్ డాలర్ల ఆర్థిక శక్తిగా ఉన్న భారత్ ఇప్పుడు రెండు ట్రిలియన్ డాలర్ల ఆర్థిక శక్తిగా ఎదిగిందన్నారు. శ్రీ పి.వి. నరసింహారావు ప్రభుత్వం ప్రారంభించిన సంస్కరణలను శ్రీ వాజ్పేయి ప్రభుత్వం, ప్రస్తుతం శ్రీ మోదీ ప్రభుత్వం కొనసాగిస్తున్నాయని ఆయన పేర్కొన్నారు.
రానున్న కాలంలో పెరుగుతున్న మధ్యతరగతి జనాభా భారతదేశ ఆర్థిక రంగాన్ని ఎంతో ప్రభావితం చేస్తుందని, ఉప రాష్ట్రపతి అన్నారు. 65 శాతం జనాభా 35 సంవత్సరాల లోపు వయసున్న వారు కనుక వీరికి ఉపాధి కల్పించవలసి ఉందనీ, అయితే వీరికి మెరుగైన జీవనం అందించే నైపుణ్యాలను అందించవలసి ఉందని అన్నారు.
దేశంలోని ప్రతి పౌరుడూ, పన్ను చెల్లించడం తమ పవిత్ర బాధ్యతని గుర్తెరగాలని శ్రీ నాయుడు అన్నారు. పన్నుల ద్వారా ప్రభుత్వానికి ఆదాయం సమకూరి, మరిన్ని ప్రజోపయోగ కార్యక్రమాలను చేపట్టే వీలుంటుందని ఉప రాష్ట్రపతి తెలిపారు.
పెద్ద నోట్ల రద్దు, జిఎస్టి అమలుకు ప్రధాన ఉద్దేశ్యం పన్ను చెల్లింపులు పెంచడమే అని, ఉప రాష్ట్రపతి తెలిపారు. ఆర్థిక రంగం పెరుగుతున్న కొద్దీ, పన్ను చెల్లింపులు పెరిగి, అభివృద్ధికి - రోడ్లూ, పాఠశాలలూ, ఆసుపత్రులూ, ఇతర మౌలిక సదుపాయాల కల్పన చేయడానికి ఆస్కారం ఉంటుందని, శ్రీ వెంకయ్య నాయుడు అన్నారు.
ప్రపంచ బ్యాంకు, అంతర్జాతీయ ద్రవ్య నిధి 2018లో భారత్ వృద్ధి రేటు 7.3 శాతంగా ఉంటుందని అంచనా వేశాయనీ, రానున్న 10-15 సంవత్సరాలలో ప్రపంచంలో మూడవ పెద్ద ఆర్థిక శక్తిగా భారత్ అవతరించబోతున్నదనీ, ఉప రాష్ట్రపతి పేర్కొన్నారు. బ్యాంకుల వద్దకు చేరిన రూ. 2.11 లక్షల కోట్ల వల్ల రుణ లభ్యత పెరిగి, ప్రైవేటు రంగంలో పెట్టుబడులు పెరుగుతాయని, ఆయన తెలిపారు.
ఆర్థిక రంగంలో అభివృద్ధి, సంస్కరణల వల్ల 50-100 మిలియన్ల జనాభా కొనుగోలు శక్తి గణనీయంగా పెరిగిందనీ, మరొక 500-600 మిలియన్ల జనాభా, పేదరికం నుంచి బయటపడి, ఆర్థికంగా ఎదుగుతున్నారనీ, ఆయన అన్నారు.
నూతన పన్ను సంస్కరణలూ, పెరుగుతున్న నిత్యావసరాల ధరలూ, ప్రపంచ ఆర్థిక రంగంలో నెలకొన్న అనిశ్చితి పరిస్థితులూ, భారత్ ఆర్థిక రంగంపై ప్రభావం చూపుతాయనీ, ఈ సవాళ్ళను ఎదుర్కొనేలా కళాశాలలు పాఠ్యాంశాలను రూపొందించి, సమకాలీన అవసరాలకు తగిన విధంగా విద్యార్థులు స్పందించేందుకు వారిని సంసిద్ధులను చేయాలని, శ్రీ వెంకయ్య నాయుడు సూచించారు.
కార్యక్రమంలో ఉస్మానియా విశ్వవిద్యాలయ ఉపకులపతి శ్రీ రామచంద్రం, యుజిసి సభ్యులు శ్రీ గోపాల రెడ్డి, కేశవ మెమోరియల్ విద్యా సంస్థల అధ్యక్షుడు జస్టిస్ ఎల్. నరసింహారెడ్డి తదితరులు పాల్గొన్నారు.
మత్స్య పరిశ్రమ, పశు పోషణ మరియు పాడి పరిశ్రమ మంత్రిత్వ శాఖ
హర్ ఘర్ తిరంగా కార్యక్రమాన్ని వేడుకగా నిర్వహించిన భారత ప్రభుత్వం
ఉత్తర్ ప్రదేశ్లోని ఆగ్రాలో ఝాల్కారీ బాయ్ విగ్రహం వద్ద జాతీయ జెండాను ఎగురవేసిన డాక్టర్. సంజీవ్ కుమార్ బల్యాన్
ఆజాదీ కా అమృత్ మహోత్సవ్లో భాగంగా దేశంలోని 400 విశిష్ట ప్రాంతాలలో కార్యక్రమాలు
ఆగస్టు 11 నుంచి 15 ఆగస్టు 2022 వరకుభారత ప్రభుత్వం హర్ ఘర్ తిరంగా కార్యక్రమాన్ని వేడుకగా నిర్వహించింది. ఈ ఏడాది ఆజాదీ కా అమృత్ మహోత్సవ్ కింద గౌరవ ప్రధానమంత్రి నాయకత్వంలో భారత ప్రభుత్వం దేశవ్యాప్తంగా 400 విశిష్ట ప్రాంతాలలో ఈ వేడుకను జరుపుకుంది.
భారత మత్స్య, పశుసంవర్ధక, పాడి పరిశ్రమల శాఖ ఉత్తర ప్రదేశ్ రాష్ట్ర ప్రభుత్వ సమన్వయంతో హర్ఘర్ తిరంగా కార్యక్రమాన్ని ఉత్తర్ప్రదేశ్లోని ఆగ్రాలో ఝల్కారీ బాయ్ విగ్రహం వద్ద 15 ఆగస్టు 2022 నిర్వహించింది.
భారత మత్స్య, పాడిపరిశ్రమ, పశుసంవర్ధక శాఖ సహాయ మంత్రి డాక్టర్ సంజీవ్ కుమార్ బల్యాన్ ముఖ్య అథిగా పలువురు గౌరవ అతిథులతో కలిసి ఈ కార్యక్రమంలో పాల్గొన్నారు. గౌరవ మత్స్య శాఖ సహాయ మంత్రి ఝల్కారి బాయ్ విగ్రహం వవద్ద జాతీయ జెండాను ఎగురవేసి, స్వాతంత్ర్య సమరయోధుల, అమరవీరుల కుటుంబ సభ్యులను సత్కరించారు. హర్ఘర్ తిరంగా ప్రచారంలో చురుకుగా పాల్గొనవలసిందిగా మంత్రి ప్రజలను చైతన్యపరిచారు.
ఈ కార్యక్రమాన్ని విజయవంతం చేసేందుకు ఉత్తర్ ప్రదేశ్ ప్రభుత్వం ఉత్సాహంగా పరిపాలనాపరమైన, ఇతర ఏర్పాట్లతో తోడ్పాటునందించింది.
(Visitor Counter : 125
భారీ పరిశ్రమల మంత్రిత్వ శాఖ
“పిఎల్ఐ-ఆటో స్కీమ్ సమీక్ష - ఆత్మనిర్భర్త ద్వారా శ్రేష్ఠత” అనే అంశంపై రేపు భారీ పరిశ్రమల మంత్రిత్వ శాఖ సదస్సు
- సదస్సుకు అధ్యక్షత వహించనున్న డాక్టర్ మహేంద్ర నాథ్ పాండే
- పిఎల్ఐ పథకం పనితీరు సమీక్షించడానికి భాగస్వామ్య పక్షాల వారందరినీ ఒకచోట చేర్చడమే లక్ష్యంగా సదస్సు
భారీ పరిశ్రమల మంత్రిత్వ శాఖ  రేపు అంటే ఆగస్టు 29, 2023న ఇండియా హాబిటాట్ సెంటర్లో పిఎల్ఐ-ఆటో స్కీమ్ సమీక్ష - ఆత్మనిర్భర్త ద్వారా శ్రేష్ఠత” అనే అంశంపై సదస్సును నిర్వహిస్తోంది. ఈ సదస్సుకు కేంద్ర భారీ పరిశ్రమల శాఖ మంత్రి డాక్టర్ మహేంద్ర నాథ్ పాండే అధ్యక్షత వహిస్తారు. భాగస్వామ్య పక్షాల వారందరినీ ఏకతాటిపైకి తీసుకురావడాన్ని ఈ సదస్సు లక్ష్యంగా పెట్టుకుంది. పీఎల్ఐ-ఆటో దరఖాస్తుదారులు, పీఎంఏ, టెస్ట్ ఏజెన్సీలు మొదలైనవి పథకం పనితీరును సమీక్షించడానికి, వారి జ్ఞానం & అనుభవాలను పంచుకోవడానికి, అన్ని సందేహాలను& సవాళ్లను పరిష్కరించడం లక్ష్యంగా ఈ సదస్సు జరగనుంది. ఈ పథకం ద్వారా అందుబాటులో ఉన్న అవకాశాలను అర్థం చేసుకోవడంపై ఈవెంట్ ప్రత్యేక దృష్టి సారిస్తుంది. ఎంహెచ్ఐ క్లీనర్ మొబిలిటీని ప్రోత్సహించడానికి, ఇన్నోవేషన్ మరియు టెక్నాలజీ యొక్క పర్యావరణ వ్యవస్థను అభివృద్ధి చేయడానికి వివిధ కార్యక్రమాలను చేపట్టింది. ఆటోమోటివ్ రంగంలో మంత్రిత్వ శాఖ వివిధ ఫ్లాగ్షిప్ ప్రోగ్రామ్లను ప్రారంభించింది. వాటిలో ఒకటి ఆటోమొబైల్ & ఆటో కాంపోనెంట్ల కోసం పిఎల్ఐ పథకం . ఈ పథకాల యొక్క క్యాస్కేడింగ్ ప్రభావం ఆటోమోటివ్ పరిశ్రమ వృద్ధికి దారి తీస్తుంది. 2030 నాటికి భారతీయ ఆటోమోటివ్ పరిశ్రమ ప్రపంచంలో మూడవ స్థానంలో నిలిచేలా చేస్తుంది. ఎంహెచ్ఐ ఆటోమోటివ్ ఇండస్ట్రీ యొక్క పిఎల్ఐ-ఆటో దరఖాస్తుదారులను పథకం యొక్క కీలకమైన వాటాదారులలో ఒకరిగా పరిగణిస్తుంది. ప్రధానమంత్రి ఊహించిన విధంగా "ఆత్మనిర్భర్త ద్వారా శ్రేష్ఠత" అనే విజన్ను నెరవేర్చడానికి పరిశ్రమకు మద్దతు ఇవ్వడానికి ఎంహెచ్ఐ కట్టుబడి ఉంది. ఎంహెచ్ఐ ప్రకారం, ఆటోమోటివ్ పరిశ్రమ మద్దతు మరియు వృద్ధి లేకుండా దేశంలో అధునాతన ఆటోమోటివ్ టెక్నాలజీ  ఉత్పత్తుల యొక్క లోతైన స్థానికీకరణ మరియు అభివృద్ధి అనే లక్ష్యం సాధించబడదు. ఇన్నోవేషన్ మరియు టెక్నాలజీని పెంపొందించడానికి ఆర్థిక మద్దతుతో పాటు అనుకూలమైన వాతావరణాన్ని అందించడం ద్వారా ఈ ముఖ్యమైన పరిశ్రమను బలోపేతం చేయడానికి కేంద్ర ప్రభుత్వం నైతిక బాధ్యత తీసుకుంటుంది.